અંતે જે જગ્યાએ ચંપકલાલને સૉરી, તેમના શબને ચિતા પર સુવાડ્યા ત્યાં બીજું બોર્ડ જોઈ ફરી ચમક્યો. તમે પણ વન્સ મોર ચમકો. એમાં લખેલું, ચેતવણી: કાયમી ધોરણે અહીં સૂતેલા દરેક ટોપાને એવો ભય હતો કે હું નઈ હોઉં તો દુનિયાનું શું થશે? મારાં વૃદ્ધાશ્રમમાં મૂકેલાં માતા-પિતા અને પાળેલા કૂતરા-પોપટનું શું થશે? સમાજનું શું થશે? મારા વિના મારી ક્લબ, મારું મંડળ, મારા વિના મારું ગ્રુપ કોણ ચલાવશે? હું નઈ હોઉં તો... હવે આવા ટોપાઓને કોણ સમજાવે કે તારા જન્મ પહેલાં અને તારા મરણ પછી દુનિયાને, પરિવારને કોઈ ફરક પડતો નથી એટલે ખોટા ભ્રમ મેં મત પડના ભિડૂ કે.’